24.2.2022
Euroopan unionin virallinen lehti
FI
L 45/1529 KOMISSIO VALMISTELUTOIMET
LUKU PA 02 — EUROOPAN STRATEGISET INVESTOINNIT (jatkoa) PA 02 20
(jatkoa)
PA 02 20 02
(jatkoa) Unionin kylät tekevät tiivistä yhteistyötä unionissa ja sen ulkopuolella yleisten valmiuksien kehittämiseksi ja konkreettisemmin kokemusten vaihtamiseksi, kestävää energiaa ja ilmastosuunnittelua koskevan tietämyksen ja tietotaidon siirtämiseksi, parhaiden ilmastonmuutokseen sopeutumista ja ilmastonmuutoksen hillintää koskevien esimerkkien vaihtamiseksi sekä kestäviä energiainvestointeja tukevia unionin innovatiivisia rahoitusvälineitä koskevien tietojen vaihtamiseksi.
Valmistelutoimeen sisältyy kylissä ja maaseutualueilla nykyisin noudatettavien kestävää energiaa ja ilmastosuunnittelua koskevien hyvien käytäntöjen arviointi sekä sellaisten innovatiivisten yhdennettyjen maaseutustrategioiden kehittäminen, joilla voidaan asianmukaisesti puuttua energiansaantiin ja energiaköyhyyteen, ilmastonmuutoksen hillintään, kasvihuonekaasupäästöjen vähentämiseen sekä maaseutualueiden ilmastonmuutokseen sopeuttamiseen liittyviin ongelmiin.
Kyseisten strategioiden olisi oltava yhdenmukaisia ”Puhdas maapallo kaikille”-strategian (komission 28. marraskuuta 2018 antama tiedonanto Euroopan parlamentille, Eurooppa-neuvostolle, neuvostolle, Euroopan keskuspankille, Euroopan talous- ja sosiaalikomitealle, alueiden komitealle ja Euroopan investointipankille aiheesta ”Puhdas maapallo kaikille – Eurooppalainen visio kukoistavasta, nykyaikaisesta, kilpailukykyisestä ja ilmastoneutraalista taloudesta” (COM(2018) 773 final)) ja ”Puhdasta energiaa kaikille eurooppalaisille” -säädöspaketin (komission 30. marraskuuta 2016 antama tiedonanto Euroopan parlamentille, neuvostolle, Euroopan talous- ja sosiaalikomitealle, alueiden komitealle ja Euroopan investointipankille ”Puhdasta energiaa kaikille eurooppalaisille” (COM(2016) 860 final)) sekä Yhdistyneiden kansakuntien kestävän kehityksen tavoitteiden ja ”Kestävää energiaa kaikille” -aloitteen tavoitteiden kanssa.
Toimeen sisältyy myös kasvihuonekaasupäästöjen avointa valvontaa, raportointia ja varmentamista koskevia järjestelyjä, jotka ovat Yhdistyneiden kansakuntien ilmastonmuutosta koskevassa puitesopimuksessa asetettujen vaatimusten mukaisia.
PA 02 20 03
Valmistelutoimi – Tekoäly ja massadata Euroopan julkishallinnon digitalisaatiossa: EU:n alueiden foorumi Numerotiedot (Jaksotetut määrärahat) Määrärahat 2022 Maksusitoumukset
p.m.
Määrärahat 2021 Maksut
255 000
Toteutus 2020
Maksusitoumukset
Maksut
p.m.
p.m.
Maksusitoumukset
850 000,—
Maksut
0,—
Selvitysosa Määräraha on tarkoitettu kattamaan aiemmilta vuosilta valmistelutoimen puitteissa maksamatta olevat sitoumukset.
Valmistelutoimen tarkoituksena on perustaa tekoälyä ja massadataa käsittelevä unionin alueiden foorumi julkishallinnon tehokkuuden parantamiseksi ja käyttäjäkeskeisten palvelujen kehittämiseksi.
Digitaaliteknologioiden nopeaan integrointiin liittyy tiettyjä haasteita kansallisten, alueellisten ja paikallisten hallintojen kannalta.
Tämän muutoksen eräänä tärkeänä näkökohtana on se, mitä kansalaiset ja yritykset odottavat kanssakäymiseltään viranomaisten kanssa.
Haasteeseen vastaaminen edellyttää hallintojen digitalisaatiota.
Julkishallintojen on muutettava työskentelytapojaan ja järjestäydyttävä.
Niiden on varmistettava, että uusien digitaalisten välineiden käyttöön on tarvittavat taidot.
Niiden on myös tehtävä yhteistyötä ja oltava tekemisissä kansalaisten ja yritysten kanssa.